Αλεσσάντρο Βιττόρια

thumb|Το επιτύμβιο μνημείο του Αλεσσάντρο Βιττόρια στη Βενετία
Ο **Αλεσσάντρο Βιττόρια** (*Alessandro Vittoria*, 1525-1608) ήταν Ιταλός μανιεριστής γλύπτης της Βενετικής Σχολής, *«ένας από τους κυριότερους αντιπροσώπους του βενετικού κλασικού ύφους»* και εφάμιλλος του Τζαμπολόνια, θεωρούμενος με άλλα λόγια ως ένας από τους δύο κορυφαίους Ιταλούς γλύπτες του ύστερου 16ου αιώνα.

## Βιογραφικά στοιχεία
Ο Βιττόρια, γιος ενός ράφτη, γεννήθηκε στην πόλη Τρέντο. Μαθήτευσε στο ατελιέ του γλύπτη και αρχιτέκτονα Τζάκοπο Σανσοβίνο στη Βενετία, ενώ ισχυρή στο έργο του υπήρξε και η επίδραση του σύγχρονού του Τιτσιάνο. Εγκαταστάθηκε στη Βενετία το 1543. Οι στενές συνεργασίες του σε αναθέσεις έργων με τους αρχιτέκτονες Σανσοβίνο, Μικέλε Σανμικέλι και Αντρέα Παλλάντιο, καθώς και με τους κορυφαίους ζωγράφους Τιτσιάνο, Τιντορέττο και Βερονέζε τον ενέταξαν μεταξύ των πρωταγωνιστών του καλλιτεχνικού κόσμου του Cinquecento στη Βενετία.

Ο Αλεσσάντρο Βιττόρια απεβίωσε στη Βενετία σε ηλικία 83 ετών. Ο τάφος του, με την προτομή του που είχε φιλοτεχνήσει ο ίδιος, βρίσκεται στον ναό του Αγίου Ζαχαρία. Ανάμεσα στους μαθητές του συγκατελέγονται οι Καμίλλο Μαριάνι και Αντρέα ντι Αλεσσάντρο.

## Σταδιοδρομία
[thumb|left|upright|Προτομή του [Μαρίνο Γκριμάνι, μετά το 1599, επιχρωματισμένη τερακότα]]
Σημαντικές πηγές για τις λεπτομέρειες της σταδιοδρομίας του Βιττόρια αποτελούν το ημερολόγιό του και η διαθήκη του, με ημερομηνία 29 Ιουλίου 1576.

Η μακρά καλλιτεχνική σχέση του Βιττόρια με τον δάσκαλό του Σανσοβίνο υπήρξε θυελλώδης. Μετά από μια φιλονικία τους, ο Βιττόρια έφυγε από τη Βενετία και εργάσθηκε στην κοντινή Βιτσέντζα, όπου συνεργάσθηκε με τον Βερονέζε στη διακόσμηση της Βίλλα Μπαρμπάρο (1560–1562). Μετά συμφιλιώθηκαν και μετά τον θάνατο του δασκάλου του, ο Βιττόρια ανέλαβε το ατελιέ του και ολοκλήρωσε με πιστό τρόπο τις ημιτελείς παραγγελίες του.

Ο Αλεσσάντρο Βιττόρια είναι γνωστός για τις κλασικίζουσες προτομές του, είδος που ήταν σχεδόν ανύπαρκτο στη Βενετία πριν από αυτόν. Επίσης περίφημα είναι τα μετάλλιά του και οι ολόσωμες μορφές του, κάποιες από τις οποίες επιστέφουν το κτήριο της Μαρκιανής Βιβλιοθήκης, έργο του Σανσοβίνο. Ο Βιττόρια ήταν επίσης ένας αριστοτέχνης των έργων (κυρίως προτομών) σε τερακότα, που συχνά τα επιχρύσωνε ή τα έβαφε.

## Εικόνες

Alessandro Vittoria, San Zaccaria (1543).jpg|Ο Άγιος Ζαχαρίας στον ομώνυμο ναό της Βενετίας
Cappella Montefeltro di Francesco Smeraldi, Sant' Antonio abate Statue d'Alessandro Vittoria.jpg|Ο Άγιος Αντώνιος (ναός: Άγιος Φραγκίσκος ντελλά Βίνια)
Cappella Montefeltro San Rocco Statue d'Alessandro Vittoria.jpg|Ο Άγιος Ρόκκο (Άγιος Φραγκίσκος ντελλά Βίνια)
San Salvador Venezia - San Rocco - Alessandro Vittoria.jpg|Ο Άγιος Ρόκκο (Σαν Σαλβαδόρ Βενετίας)
Cappella Montefeltro San Sebastiano Statue d'Alessandro Vittoria.jpg|Ο Άγιος Σεβαστιανός (Άγιος Φραγκίσκος ντελλά Βίνια)
San Salvador Venezia - San Sebastiano - Alessandro Vittoria.jpg|Ο Άγιος Σεβαστιανός (Σαν Σαλβαδόρ Βενετίας)
Chapel of the Crucifix Santi Giovanni e Paolo (Venice) - Saint John the Evangelist by Vittoria.jpg|Ο Άγιος Ιωάννης ο Ευαγγελιστής (ναός Σαν Τζανίπολο Βενετίας)
Chapel of the Crucifix Santi Giovanni e Paolo (Venice) - the Virgin of pain by Vittoria.jpg|Η Παρθένος της Οδύνης (Σαν Τζανίπολο Βενετίας)
Alessandro vittoria, mercurio, 1559-60 ca..JPG|Ερμής
Alessandro vittoria, giunone.JPG|Ήρα
Alessandro vittoria, apollo.JPG|Απόλλων
Alessandro vittoria, san sebastiano, 1566 circa.JPG|Άγιος Σεβαστιανός


## Παραπομπές


Κατηγορία:Ιταλοί γλύπτες